Chernogoriya tashqi ishlar vaziri nomzodi BMT bosh kotibi lavozimiga ilgari surildi

Chernogoriya hukumati bosh vazir o‘rinbosari va tashqi ishlar vaziri Igor Lukshich nomzodini BMT bosh kotibi lavozimiga ilgari surdi. Bu haqda mamlakat hukumati saytida ma’lum qilingan, deya xabar beradi “Yevropeyskaya pravda”.

 Igor Lukshich.
“Chernogoriya hukumati yig‘ilishida BMT bosh kotibligi lavozimiga tashqi ishlar va Yevropaga integratsiyalashuv vaziri Igor Lukshich nomzodi qo‘yildi”, — deya bildiriladi mazkur xabarda. Shuningdek, Lukshich 2016-yilning mart oyiga qadar o‘z vazifalarini bajarishi ham aytib o‘tilgan.
Bosh vazir Milo Jukanovichning ta’kidlashicha, yangi qoidalarga ko‘ra, BMT bosh kotibi Sharqiy Yevropa mamlakatlari vakillari orasidan saylanishiga alohida e’tibor beriladi.